**PASKAIDROJUMA RAKSTS**

Ventspils valstspilsētas pašvaldības domes 2024. gada \_\_. \_\_\_\_\_\_\_\_ saistošajiem noteikumiem Nr.\_\_ “Par Ventspils pilsētas domes 2012. gada 29. jūnija saistošo noteikumu Nr. 16 “Par pabalstu mājokļa īres maksas daļējai kompensēšanai daudzbērnu ģimenēm” atzīšanu par spēku zaudējušiem”

| **Paskaidrojuma raksta sadaļa** | **Norādāmā informācija** |
| --- | --- |
| 1.  Mērķis un nepieciešamības pamatojums | Ventspils pilsētas dome 2012. gada 29. jūnijā pieņēma saistošos noteikumus Nr. 16 “Par pabalstu mājokļa īres maksas daļējai kompensēšanai daudzbērnu ģimenēm” (turpmāk – Saistošie noteikumi), kuri nosaka Ventspils valstspilsētas pašvaldības (turpmāk – Pašvaldība) piešķirtā pabalsta mājokļa īres maksas daļējai kompensēšanai daudzbērnu ģimenēm apmēru un saņemšanas nosacījumus, kā arī pieņemto lēmumu par mājokļa pabalsta piešķiršanu vai atteikumu apstrīdēšanas un pārsūdzēšanas kārtību.  Pēc Pašvaldības iestādes “Ventspils Sociālais dienests” sniegtās informācijas, Saistošajos noteikumus noteiktais pabalsts mājokļa īres maksas daļējai kompensēšanai daudzbērnu ģimenēm pēdējo piecu gadu periodā tika sniegts šādā apmērā:  1) 2019. gadā– 2022,37 EUR apmērā;  2) 2020. gadā – 2169,24 EUR apmērā;  3) 2021. gadā – 2152,36 EUR apmērā;  4) 2022. gadā – 849,92 EUR apmērā;  5) 2023. gadā – 919,01 EUR apmērā;  6) 2024. gadā – 502,63 EUR apmērā.  Secināms, ka ar katru gadu pieprasījums pēc pabalsta mājokļa īres maksas daļējai kompensēšanai daudzbērnu ģimenēm samazinās un šī pabalsta saņemšana zaudē savu aktualitāti, tādējādi Saistošie noteikumi atzīstami par spēku zaudējušiem.  Tām mājsaimniecībām, kurām ar Pašvaldības iestādes “Ventspils Sociālais dienests” lēmumu piešķirts Saistošajos noteikumos noteiktais pabalsts mājokļa īres maksas daļējai kompensēšanai daudzbērnu ģimenēm, tas tiks izmaksāts līdz lēmumā noteiktajam termiņam.  Mājsaimniecībām, tāpat kā līdz šim, būs iespējams pretendēt uz Sociālo pakalpojumu un sociālās palīdzības likumā noteikto mājokļa pabalstu. |
| 2. Fiskālā ietekme uz pašvaldības budžetu | Samazināsies Pašvaldības budžeta izdevumu daļa. |
| 3. Sociālā ietekme, ietekme uz  vidi, iedzīvotāju veselību,  uzņēmējdarbības vidi  pašvaldības teritorijā, kā arī  plānotā regulējuma ietekme uz  konkurenci | Atzīstot par spēku zaudējušiem Saistošos noteikumus, netiek paredzēta negatīva sociālā ietekme, jo pieprasījums pēc pabalsta mājokļa īres maksas daļējai kompensēšanai daudzbērnu ģimenēm ir mazs, turklāt mājsaimniecības var pretendēt uz Sociālo pakalpojumu un sociālās palīdzības likumā noteikto mājokļa pabalstu.  Ietekme uz vidi – nav attiecināms.  Ietekme uz iedzīvotāju veselību – nav attiecināms.  Ietekme uz uzņēmējdarbības vidi pašvaldības teritorijā – nav attiecināms.  Ietekme uz konkurenci – Saistošajos noteikumos paredzētie pasākumi neierobežo konkurenci. |
| 4. Ietekme uz  administratīvajām procedūrām  un to izmaksām | Samazināsies administratīvās procedūras, jo Pašvaldības iestādei “Ventspils Sociālais dienests” nebūs jāadministrē Saistošajos noteikumos noteiktais pabalsts. |
| 5. Ietekme uz pašvaldības funkcijām un cilvēkresursiem | Ietekme uz Pašvaldības funkcijām un cilvēkresursiem netiek paredzēta. |
| 6. Informācija par izpildes  nodrošināšanu | Pašvaldības iestāde “Ventspils Sociālais dienests” nodrošinās izpildi. |
| 7. Prasību un izmaksu  samērīgums pret ieguvumiem,  ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par Saistošo noteikumu projektu un dotu iespēju izteikt viedokli, Saistošo noteikumu projekts no \_\_.\_\_.\_\_\_\_.–\_\_.\_\_.\_\_\_\_. tika publicēts Pašvaldības tīmekļa vietnē www.ventspils.lv sadaļas "Iedzīvotāju līdzdalība" apakšsadaļā "Viedokļa izteikšana par saistošo noteikumu projektiem".  Saistošo noteikumu projekts izskatīts \_\_.\_\_.2024. Pašvaldības Sociālo lietu komisijā, \_\_.\_\_.2024. Pašvaldības Likumības komisijā, un \_\_.\_\_.2024. Pašvaldības Sociālo jautājumu komitejā. |

Domes priekšsēdētājs J.Vītoliņš